cyanic-selkie/wikianc huggingface dataset:
Ladislaus Bortkiewicz
Bortkiewicz ble i 1890 uteksaminert fra det juridiske fakultet i St. Petersburg. Han bodde mesteparten av sitt yrkesaktive liv i Tyskland. Han underviste fra 1895 til 1897 ved Universitetet i Strasbourg som privatdosent. Fra 1901 til 1931 underviste han ved Universitetet i Berlin.
I politisk økonomi er Bortkiewicz mest kjent for sine analyser av Karl Marx' teorier. De fleste av hans papirer, inkludert en voluminøs korrespondanse på flere tusen brev sendt mellom 1876 og 1931, ble deponert ved Uppsala universitet i Sverige.
René Mourlon
René Mourlon (født 12. mai 1893, død 19. oktober 1977) var en fransk friidrettsutøver som deltok i de olympiske leker 1920 i Antwerpen og 1924 i Paris.
Mourlon vant en olympisk sølvmedalje i friidrett under Sommer-OL 1920 i Antwerpen. Han var med på det franske stafettlaget som kom på andreplass på 4 x 100 meter stafett med tiden 42,6 bak USA som satte ny verdensrekord med 42,2. De andre på laget var René Tirard, René Lorain og Émile Ali-Khan.
Leon Cort
Leon Terence Anthony Cort (født 11. september 1979 i Southwark) er en engelsk fotballspiller som spiller for Charlton Athletic. Han spiller i forsvar. Han har tidigere spilt for Millwall, Forest Green Rovers, Stevenage Borough, Southend United, Hull City, Crystal Palace og Stoke City.
Johan Ögrim
Sven Johan Ögrim (født 18. april 1853, død 12. mars 1938) var en svensk frelsesarmeoffiser, seinere kommandør, som i flere perioder også var i ledelsen for Frelsesarmeen i Norge.
Johan Ögrim var lærer inntil han gikk med i Frelsesarmeen som offiser i 1888.
Blant hans beordringer var:
Hans største innsats i Frelsesarmeen var organiseringen av det veldige nødsarbeidet i Tyskland etter første verdenskrig. For den fikk han fortjenestemedaljen til Røde kors.
I Sverige er han også kjent for å ha skrevet sanger som fortsatt står i Frelsesarmeens sangbok.
Johan Ögrim er far til seinere kommandør og sjef i Frelsesarmeen i Norge, Tobias Immanuel Øgrim. En annen av sønnene hans, Frithjof, var også frelsesoffiser, og tjenestegjorde i Sverige hele livet, der han oppnådde rang som oberst.
Malangen
Malangen (Malangsfjorden) (nordsamisk: Málatvuotna; kvensk og finsk: Malankivuono) er en fjord i Troms og Finnmark fylke. Fjorden går først mellom Senja og Kvaløya, og er vel her formelt et sund. Etter at den har passert Gisundet (sørover) og Straumsfjorden (nordover), blir den en regulær fjord innover i Troms' fastland. Grensa mellom Senja kommune (i vest) og Tromsø og Balsfjord kommuner (i øst) går i fjorden.
Malangen har sidefjordene Rossfjorden, Målselvfjorden, Aursfjorden og Nordfjorden. De største bygdene langs fjorden/sundet er Sommarøy og Brensholmen ytterst på Kvaløya, Laukvik ytterst på Senja, mens Tennskjær, Mortenhals, Nordbynes, Mestervik, Målsnes og Rossfjord ligger inne i selve fjorden. I fjorden ligger Spilderøya, Forøya, Mesterøya og Hjertøya i Nordfjorden.
Malangen ble i vikingtiden ansett som en nordlig grense for åkerbruk (korndyrking).
Slaget ved Chacabuco
Bakgrunn
I begynnelsen av februar 1817 hadde San Martíns styrker krysset fjellene og forberedte seg på å ende det spanske styret i Chile. El Ejército de los Andes, som San Martíns hær ble kalt, mistet mange menn i løpet av kryssingen, opptil en tredjedel av styrken og halvparten av hestene. Rojaliststyrkene hadde skyndte seg nordover for å møte patriotenes fremmarsj, of en styrke på 1500 mann under brigader Rafael Maroto blokkerte San Martíns fremmarsj i en dal kalt Chacabuco nær Santiago de Chile. I frykt for at rojaliststyrkene skulle smuldre opp, foreslo Maroto at de skulle gi opp hovedstaden Santiago og trekke seg tilbake sørover, hvor de kunne holde ut lenger og skaffe ressurser til et nytt felttog. Militærkonferansen samlet av den kongelige guvernørfeltmarskalken Francisco Marcó del Pont 8. februar godtok Marotos strategi, men den følgende morgenen skiftet generalkapteinen mening og beordret Maroto å gjøre seg klar til kamp i Chacabuco.
Maroto trengte bare å forsinke San Martíns tropper, siden han visste at han ville få forsterkninger fra Santiago. San Martín visste dette, og valgte å angripe mens han fremdeles hadde en tallmessig overlegenhet. Rojalistene kjempet tappert, selv om slaget endte med et fullstendig nederlag for dem. Maroto klarte å slippe unne på grunn av sin raske hest, men ble likevel lett såret under tilbaketoget.
Planen
San Martín mottok mange rapporter om det spanske angrepet gjennom en spion kledd som en roto, en fattig chilensk bonde. Rotoen fortalte ham at en spansk general, Marcó, var vant med å kjempe i fjellene og beordret hæren sin "å løpe til marken," som betydde Chacabuco. Han fortalte også om planen til general Rafael Maroto, som ledet Talavera-regimentet og en frivillig styrke på opptil 2000 mann. Planen hans var å bruke fjellsida til å angripe San Martín.
11. februar, tre dager før hans planlagte angrep, samlet San Martín et krigsråd for å bli enige om en angrepsplan. Deres hovedmål var å innta Chacabuco-ranchen, som var spanjolenes hovedkvarter, som befant seg nær foten av åsene. Han bestemte seg for å dele sine 2000 soldater i to styrker og sende dem ned på to veier på hver sin side av fjellet. Den høyre flanken ble kommandert av Miguel Estanislao Soler, mens O'Higgins kommanderte den venstre. Planen var at Soler skulle spanjolenes flanker samtidig som han omringet deres baktropp for å hindre dem i å flykte. San Martín forventet at begge lederne angrep samtidig slik at spanjolene måtte kjempe et tofrontsslag.
Slaget
San Martín begynte med å sende sine soldater ned fra fjellene midnatt 11. februar for å forberede seg til angrep ved daggry. Ved daggry var soldatene mye nærmere spanjolene enn han hadde forventet, men de kjempet hardt of tappert. Solers soldater måtte gå ned en tynn sti som viste seg å være lang og anstrengende, og brukte derfor lengre tid enn det som var forventet. Etter å ha sett sitt hjemland igjen skal general O'Higgins ha blitt overveldet og trosset angrepsplanen ved å storme mot fienden sammen med sine 1500 soldater. Hva som faktisk skjedde i denne delen av slaget er meget omdiskutert. O'Higgins hevdet at spanjolene stoppet sitt tilbaketog og startet å rykke frem mot O'Higgins' tropper. Han sa at hvis han skulle lede mennene sine opp den trange stien og trukket seg tilbake, ville mennene hans ha blitt drept én etter én. San Martín så O'Higgins tidlige angrep, og beordret Soler å angripe spanjolenes flanke. Dette fjernet trykket fra O'Higgins, og nå kunne troppene hans holde sine posisjoner.
Kampene fortsatte på ettermiddagen, og tidevannet snudde til fordel for patriotene ettersom Soler inntok en viktig spansk artilleriposisjon. Nå hadde spanjolene satt opp en forsvarsfirkant rundt Chacabuco-ranchen. O'Higgins stormet mot senteret i den spanske posisjonen, mens Soler kom seg bak de spanske styrkene og tok fra dem enhver sjanse til tilbaketog. O'Higgins of hans menn overveldet de spanske troppene, som forsøkte å flykte, mens Solers menn presset dem tilbake til ranchen. Nå besto slaget i nærkamp til alle de rojalistiske soldatene enten var drept eller fanget. Til slutt hadde 500 rojalistsoldater blitt drept mens 600 hadde blitt fanget. Patriotene mistet kun tolv mann i slaget, mens 120 andre døde av sår fra kampene.
Slaget ble fulgt av slaget ved Maipú, hvor Chiles selvstendighet ble sikret. Etterpå fortsatte San Martín befrielseskrigen mot Spania ved å invadere Peru, helt til han møtte Simón Bolívar på guaqaquilkonferansen i 1822. Bolívar forsatte krigen, som varte til 1824, med spanjolenes endelige nederlag ved Ayacucho.
Tanana (elv)
Tanana er ei elv i Alaska, USA av ca. 915 kilometers lengde. Den er en bielv til Yukon-elva, og renner fra grensa mot Canada i øst og nordvestover via byen Fairbanks, og til byen Tanana hvor den munner ut i Yukon River. Tanana River er den tredje lengste elva i Alaska. Nedslagsfeltet er på 118 000 km².
Tanana River renner midtveis gjennom store myrområder nedenfor Fairbanks, hvor den får tilsig av en rekke større bielver. Elva er kanskje mest kjent for at isløsningen der er satt som kjennemerke for at våren er kommet. Veddemål om dag og klokkeslett medførte at en har presise opptegnelser om når dette skjedde fra ganske lang tid tilbake. Tidligste isløsning i moderne tid har vært 20. april.
Syd Field
Paradigmet
Fields viktigste bidrag har vært hans medvirkning i utformingen av den ideelle treaktsstrukturen. Ifølge denne strukturen må en film starte med ca. 30 min. med startinformasjon før hovedpersonen (protagonisten) opplever et vendepunkt som gir han / henne et mål de må oppnå. Sånn omtrentlig halve filmens tid må gå med til protagonistens kamp for å oppnå hans / hennes mål: dette er konfrontasjonsperioden. Field refererer også, noen ganger, til midtpunktet, et mindre vendepunkt som bør finne sted i midten (ca. side 60 i et skrevet manuskript) av konfrontasjonen, og er som regel motarbeidende protagonisten. Den siste fjerdedelen av filmen avbilder en klimatisk kamp av protagonisten for å endelig oppnå (eller ikke) hans / hennes mål og etterspillene av denne kampen. Se Syd Fields modell.
i 1999 utvidet den tyske mediaforskeren, filmmakeren og spillutvikleren dr. Michael Bhatty Fieldsparadigmet innenfor mediaforskningslæren (Interaktiv historiefortelling, 1999) til å innbefatte fortellende rollespill og videospill, og kombinerte dette med Christopher Voglers Hero's Journey og definerte kaosparadigmet.
Kritikk
Mens Fields strukturer har hjulpet mange manuskriptforfattere til å anpasse sine idéer til Hollywood-modellen, så har også hans strenge krav (noen ganger påstått at første vendepunkt må finne sted i det 27. minutt eksakt) blitt beskyldt for å være hindrende for innovasjon og eksperimentering; mange studioer nekter nå å vurdere manuskripter som ikke passer perfekt med treaktsstrukturen. Men Field selv anser ikke sine egne retningslinjer for manuskriptsstruktur (eller hans «paradigme») for å være så stivt og ufleksibelt.
2005—2007
I tillegg til hans seminarer nå og da, så lærer Syd Field nå bort filmmanuskriptskrivning for the Master of Professional Writing Program på universitetet i Sør-California.
Field er også inkludert i manuskriptskrivningsprogramvaren Final Draft, under seksjonen «Spør eksperten» som gir råd angående skrivning av filmmanus.
Fritering
Frityrsteking egner seg godt til de aller fleste matråvarer, men enkelte må blansjeres før de blir frityrstekt. Frityrkoking er en form for frityrsteking der råvaren er fullstendig dekket av olje, som f.eks under koking/steking av smultringer.
Syd Field
2005—2007
I januar 2007 vil Field begynne på en serie intervjuer publisert på Internett kalt Screenplay series with Syd Field, hvor han intervjuer manuskriptforfattere. Dette prosjektet er et forsøk på å gi en stemme til den generelt stille, kreative kraften bak dagens filmer – manuskriptforfatterne. Seriene vil fokusere på skribenter og på filmer som er i produksjon for tiden, som er relevante og krevende. Intervjuene vil dekke et vidt spekter av emner rundt en spesiell film og den spesifikke skribentens karriere. Eventet vil ta plass på: Screenplay-series
Fritering
Skulle det utvikle seg brann ved fritering må den slokkes ved å kvele ilden, for eksempel ved å legge et lokk, en stekeplate eller lignende over gryta. Man skal aldri forsøke å slokke ved å helle vann over, da dette vil føre til eksplosjon.
Diego Godín
Diego Roberto Godín Leal (født 16. februar 1986) er en uruguayansk fotballspiller som spiller for den argentinske klubben.
Han er også en del av. Godín har tidligere spilt for Club Nacional de Football og CA Cerro fra Uruguay samt Villarreal CF i Spania. Han gjorde seg særlig bemerket som spiller i Atlético Madrid, hvor han ble den utenlandske spilleren med flest kamper. Godín var også kaptein for Madrid-klubben i sin siste sesong der. Han spilte for Inter Milan før han dro til Cagliari.
Landslaget
Han ble tatt ut i s tropp til VM i fotball 2018 i Russland.
Han ble tatt ut i s tropp til VM i fotball 2022 i Qatar.
Émile Ali-Khan
Emile Ali-Khan (født 6. juni 1902, død 12. mai 1960) var en fransk friidrettsutøver som deltok i de olympiske leker 1920 i Antwerpen.
Ali-Khan vant en olympisk sølvmedalje i friidrett under Sommer-OL 1920 i Antwerpen. Han var med på det franske stafettlaget som kom på andreplass på 4 x 100 meter stafett med tiden 42,6 bak USA som satte ny verdensrekord med 42,2. De andre på laget var René Tirard, René Mourlon og René Lorain. Han kom på femteplass på 100 meter.
Kristin Lønningdal
Kristin Kverneland Lønningdal (født 1. januar 1923 i Stavanger, død 23. februar 2010) var en norsk politiker (H), farmasøyt og fylkesmann fra Stavanger. Hun var innvalgt på Stortinget fra Rogaland i to perioder 1973–1981 og var vararepresentant 1965–1973. Etter tiden på Stortinget var hun fylkesmann i Rogaland 1981–1991. Hun var den andre kvinnelige fylkesmannen i Norge (etter Ebba Lodden).
Kristin Lønningdal hadde examen artium fra Kongsgård skole fra 1942 og apotekereksamen fra 1947. Hun var farmasøyt i Mandal 1945–1946 og var provisorfarmasøyt ved apotek i Stavanger, Risør og Tvedestrand fra 1947.
Hun interesserte seg for en rekke politiske saksfelt, fra boligbygging og sykehuspolitikk til miljøvern og økonomisk politikk, og var opptatt av enkeltpersoner som følte at de kom til kort i møtet med offentlig byråkrati. Hun innehadde en rekke verv i Høyre og Høyrekvinners Landsforbund og var også lokalpolitisk aktiv.
Teater Glimt
Teater Glimt er en friteatergruppe som ble opprettet i 2006. Gruppen ble først kjent for sin turistrettede forestilling Ibsensafari, en vandreforestilling om Henrik Ibsens oppvekst i Skien. Siden har de gjort seg bemerket med bl.a. forestillingene Rotte på loftet og Fra en annen tid: en saga om blodslinjer
Vesikkel
Vesikkel (l. vesicula – en liten blære) er en liten intracellulær sekk i cellen omgitt av en membran hvor forskjellige stoffer kan transporteres og/eller lagres.
Nobelprisen i medisin ble i 2013 tildelt James E. Rothman, Randy W. Schekman og Thomas C. Südhof for arbeid vedrørende mekanismene bak vesikkeltrafikken.
Richard Threlkeld Cox
Richard Threlkeld Cox (født 5. august 1898 i Portland, Oregon, død 2. mai 1991) var en amerikansk matematiker og professor i fysikk ved Johns Hopkins University.
Fylkesvei 5916
Fylkesveg 5916 går mellom Aureøyra og Løset i Sykkylven kommune.
West Point Island
West Point Island (tidligere navn: Albatross Island, spansk: Isla Remolinos) er en av Falklandsøyene, beliggende nordvest for Vest-Falkland. Den er om lag seks kilometer lang og maksimalt fire kilometer på det bredeste. På vestkysten reiser klippene seg opp mot 350 meter, mens det på østkysten finnes en liten bosetning som driver sauehold. Ved bosetningen er det anlagt en 640 meter lang flystripe, men den er dårlig vedlikeholdt og sjelden i bruk. I november 2006 havarerte en Britten-Norman Islander fra FIGAS under landing på West Point Island.
I likhet med mange andre steder på Falklandsøyene, var West Point Island på begynnelsen av 1800-tallet et populært sted for fangst av sel og pingviner for utvinning av olje. I 1860-årene ble det etablert en sauefarm på øya, og den drives fremdeles av samme slekt.
Dyrelivet på West Point Island omfatter blant annet klippehopperpingviner, magellanpingviner, svartbrynalbatrosser og commersondelfiner.
Roope Latvala
Roope Latvala (født 25. juni 1970 i Helsingfors ) er en finsk gitarist som spiller for bandene Children of Bodom og Sinergy. Han var den som startet bandet Stone, et av de største bandene innen finsk heavy metal historie.
Biografi
Roope formet bandet Stone i 15-årsalderen, sammen med Janne Joutsenniemi. Bandets stil var karaktisert som mer tradisjonell heavy metal, men de skiftet fort til en raskere og mer aggressiv stil, noe som ble nøkkelen at de mottok stor anerkjennelse. I 1991 ble bandet oppløst, med en diskografi på fire studioalbum, et konsertalbum og et best of-album. Etter bruddet med Stone, ga han ut et instrumentalt verk sammen med broren, som hadde tittelen Latvala Bros. Han spilte da sammen med Dementia i et år. I 1995 ble han med i Waltari etter at gitarist Sami Yli-Sirniö sluttet i bandet. Roope spilte sammen med Waltari i 6 år, før han bestemte seg for å slutte i bandet.
Han startet i Sinergy etter at vokalist Kimberly Goss flyttet fra Sverige til Finland og gjenopprettet bandet. Han påtok seg rollen som tidligere hadde tilhørt Jesper Strömblad (fra In Flames). Gjennom sin karrieré, hadde Roope mange sideprosjekt og spilte som gjestemusiker for mange band. Noen av de mest bemerkede var: Warmen, Nomikon, Pornonorsu, Jailbreakers, Gloomy Grim, og Soulgrind. Til tider komponerte han også filmmusikk.
Når Alexander Kuoppala sluttet i Children of Bodom i året 2003 midt oppe i verdens turnéen deres, ble bandmedlemmene tvunget til å finne en ny gitarist i løpet av en måned. Gitaristen måtte være istand til å lære opptil tjue sanger å spille live på kort tid. Alexi Laiho prøvde å få med Kai Nergaard (fra Griffin) uten å lykkes. Med svært liten tid igjen, kontakten han Roope, den eneste gitaristen han kunne tenkte seg som var flink nok til å lære alle sangene med mest mulig nøyaktighet som kunne erstatte Alexander, som hadde spilt i bandet i 10 år. Roope spilte Moskva konserten den 16. august vellykket. Tross at han egentlig bare var et midlertidig medlem, ble han med bandet og spilte inn "Trashed, Lost & Strungout" EP-en. Han fortsatte å spille med bandet og spilte også på "Are You Dead Yet?" tross at Alexi alltid spiller soloene på Bodom album. Da Roope startet i Children of Bodom, inngikk han en avtale med ESP gitarer, akkurat som Alexi Laiho og Henkka Seppälä, også har gjort. Før det brukte han Jackson-gitarer. I slutten av Mai 2015, forlot han Children of Bodom og uttalte senere at han ga seg som musiker.
Politiske partier i Finland
Politiske partier i Finland
Marius Ulseth
Marius Ulseth (født 30. mars 1985) er en norsk tidligere ishockeyspiller som siden sesongen 2003-2004 til 2008-09 har spilt back for Lillehammer Ishockeyklubb.
Ulseth har Ringerike IK som sin moderklubb og er en storvokst back (190 cm / 95 kg) med fysikken som sin styrke på isen. Han har gått på ishockeylinjen på Norges Toppidrettsgymnas på Lillehammer, og har representert Norge både på U18- og U20-nivå.
James Wilson (friidrettsutøver)
Wilson vant to olympiske medaljer i friidrett under Sommer-OL 1920 i Antwerpen. Han var med på det britiske laget som kom på andreplass i terrengløp bak Finland. De andre på laget var Frank Hegarty og Alfred Nichols. Wilson ble nummer tre på 10,000 meter bak Paavo Nurmi fra Finland og franske Joseph Guillemot.
Liberdade
Liberdade er en kommune i delstaten Minas Gerais i sørøstregionen av Brasil.
Ibero-Amerikanisches Institut
Ibero-Amerikanisches Institut er et tverrfaglig forskningsinstitutt for Latin-Amerika-studier i Berlin. Instituttet finnes i Kulturforum ved Potsdamer Platz. Det ble grunnlagt i 1930 og er det største institutt for Latin-Amerika-studier utenfor Latin-Amerika. Instituttet har det største spesialbibliotek for det latinamerikanske kulturområde i Europa; biblioteket er også det tredje største bibliotek for dette fagområdet i verden. På grunn av sine store ressurser og sentrale plassering i Berlin, spiller instituttet en stor rolle for den kulturelle og akademiske kontakt med Latin-Amerika i Europa og verden.
Instituttet bestod opprinnelig av et privatbibliotek som den argentinske akademikeren Ernesto Quesada hadde skjenket den prøyssiske stat, av en boksamling Hermann Hagen hadde samlet i Mexico samt av biblioteket tilhørende det tidligere Ibero-Amerikanisches Forschungsinstitut ved Bonn-universitetet, som ble oppløst samme år.
Siden 1962 er instituttet underlagt Stiftung Preußischer Kulturbesitz, og siden 1977 ligger det ved det såkalte Kulturforum Berlin, ved siden av det prøyssiske statsbiblioteket i Berlin.
Arstad
Arstad ligger i nedre delen av Beiarn kommune. Du kjører nedover dalen forbi kommunesenteret Moldjord, gjennom Dokmo, og over Arstadbruen. På Dokmo og Arstad kan du kjøpe fiskekort og fiske i beiarelva. Fra Arstad kan du kjøre opp Arstaddalen som er 18 km. lang og komme til Arstaddalsdammen som ligger 18 km opp Arstaddalen. Arstaddalen er blant de beste elgjaktområdene i Nordland. Arstadlia er meget frodig, med en flora som er meget spesiell. Her finnes et uttall av planter som er fredet, blant annet noen orkideer som en kan finne om våren under Arstadlia. Der er den nordligste forekomsten av almeskog.
Tanja Storsul
Tanja Storsul (født 13. februar 1970) er en norsk professor ved Institutt for medier og kommunikasjon ved Universitetet i Oslo.
Storsul var medlem av Mediestøtteutvalget, og har forsket på de samfunnsmessige betydningene av sosiale nettfenomener som blant annet YouTube og Facebook. Hun har vært tett på digitaliseringen av fjernsynet. Hun skrev sin doktorgrad på temaet liberaliseringen av telemarkedene.
Storsul har bl.a. redigert bøkene Media Innovations: A Multidisciplinary Study of Change (2013, med Arne H. Krumsvik) og Ambivalence towards convergence: digitalization and media change (2007, med Dagny Stuedahl).
Gary Honey
Gary Ronald Honey (født 26. juli 1959) er en australsk tidligere lengdehopper. Han vant sølvmedalje under OL 1984 i Los Angeles, med et hopp på 8,24 meter, bak legendariske Carl Lewis. Bronsemedaljør var italienske Giovanni Evangelisti. I tillegg har han to gullmedaljer fra Samveldelekene (1982 og 1986).
Energidepartementet
Energidepartementet kan vise til:
Energidepartementet (USA)
Energidepartementet (U.S. Department of Energy) er et departement i den amerikanske føderale regjeringen som har ansvar for energipolitikk, utvikling av atomvåpen, atomreaktorproduksjon for marinen, energisparing, energiforskning, radioaktivt avfall og energiproduksjon.
Departementet er den største føderale bidragsyteren til forskning innen grunnleggende og anvendt vitenskap. Dette gjøres hovedsakelig gjennom departementets nettverk av nasjonale laboratorier.
Battle Royale
Battle Royale er en dystopisk japansk roman av Koushun Takami, og en manga og en spillefilm som begge bygger på romanen.
Filmen ble utgitt i år 2000, og skapte sjokkbølger blant det japanske publikum pga. av sin blodtørstighet og sitt provoserende tema. Filmen hentyder til stadighet mot realityserier og samfunnsproblemene man finner i dagens Japan, og tar opp problemer med blant annet det japanske skolesystemet.
Handling (spoiler)
42 ungdommer, en skoleklasse på 40 stykker, inkludert en av de tidligere vinnerne og en som har stilt opp frivillig, blir kidnappet under en skoletur og blir kastet inn i en statsstyrt dødslek. De landsettes på en øde øy, og blir fortalt at det kun kan være en som forlater øya i live – de har tre dager på seg for å utrydde hverandre, og bli den ensomme overleveren. For å forhindre juks, får hver ungdom sitt eget halsbånd som også fungerer som pulsmåler, og som er satt til å eksplodere dersom de prøver å rømme, eller om det finnes flere i live etter det tredje døgnet.
Gamle venner settes mot hverandre og må kjempe for sitt liv. De som nekter å gjøre dette, begår enten selvmord eller blir drept av dem som har bestemt seg for å forlate øya i live. Dette utspiller seg med en grusom hastighet, og til slutt finnes det bare tre ungdommer igjen i live på øya. Disse tre overlister til slutt sjefen for programmet, og flykter fra den tomme øya med en båt.
Eksterne lenker
Battle Royale
Laramie County
Laramie County er et fylke i den amerikanske delstaten Wyoming. Det ligger i det sørøstlige hjørnet av staten og det grenser mot Albany County i vest, Platte County i nordvest og mot Goshen County i nordøst. Det har også grense mot delstatene Colorado i sør og Nebraska i øst.
Laramie Countys totale areal er 6,960.93 km² hvorav 4,09 km² er vann. Ved folketellingen i 2010 hadde fylket 91,738 innbyggere og administrasjonssenteret ligger i byen Cheyenne som også er fylkets største by. Byen Laramie ligger i nabofylket Albany County.
Historie
Laramie County ble grunnlagt 9. januar 1867 som et fylke i Dakota-territoriet. Fylket har fått sitt navn etter Jacques La Ramee, en fransk-kanadisk pelshandler. Seint i 1867 mistet Laramie County landområde da Sweetwater County ble opprettet.
Kevin Threlfall
Kevin Threlfall er en britisk forretningsmann som siden juli 2006 har sittet i styret i fotballklubben Wolverhampton Wanderers FC.
Threlfall var med å bygde opp en butikkjede, T&S som ble solgt til Tesco for flere millioner pund i 2003. Kevin er også styreformann i Alvechurch Boats, et kanalbåtfirma og har tidligere vært formann i Staffordshire Building Society.
Opus
Opus er den latinske betegnelsen på et verk som er blitt utført eller gjort av en kunstner eller en kunsthåndverker. Med opus kan også en persons samlede verker være ment. Det blir oftest brukt i musikk og arkitektur.
I musikk blir ofte uttrykket brukt med et nummer bak. Nummeret viser da til rekkefølgen en komponists musikkstykker har blitt publisert i. Opus forkortes på norsk uten punktum slik: "op".
De aller fleste komponisters verker er opusnummerert. Unntak finnes: Johann Sebastian Bachs verker har fått egen betegnelse: BWV (Bach-Werke-Verzeichnis) og Mozart har en tilsvarende lang liste oppkalt etter katalogmakeren Köchel. I begge tilfeller har der dukket opp til nå ukjente verk, som har gitt ugreie med den opprinnelige nummereringen.
Rotte på loftet
Rotte på loftet er et teaterstykke, skrevet av Joakim Fink Graasvold. Stykket ble skrevet på bestilling fra kulturorganisasjonen StøpeSkien, og er siden satt opp en rekke ganger av Teater Glimt.
Stykket ble første gang satt opp i 2005 på Teater Ibsens hovedscene, da med regi av Sylvia Salvesen, og med Henrik Berg Larsen og Cecilie Graasvold i rollene. Siden satt opp på Ibsens Venstøp i Skien, Telemark Fylkesmuseum Brekkeparken, på diverse kaféscener og på Teatermuseet og Ibsenmuseet i Oslo.
Handlingsreferat
Stykket beskriver et møte mellom 12 år gamle Henrik Ibsen og hans smårare grandtante Faster Ploug. De to møtes på Mørkeloftet hos familien Ibsen. I løpet av dette møtet finner de to ut at de har mer til felles enn de ante, at de begge to er "outsidere" og blir sett på som annerledes. De finner et fellesskap og en forståelse i dette – de er begge "rotter på loftet".
Å ha "rotte på loftet" er et gammelt dansk uttrykk som betyr å ha gått fra forstanden.
Boken om erkeengelen Mikaels innsettelse
Boken om erkeengelen Mikaels innsettelse er en koptisk kristen tekst, trolig skrevet på 400- eller 500-tallet.
Teksten følger et mønster som er typisk for koptiske tekster: de fortolker og utbroderer Bibelens fortellinger for å gi engler en fremtredende posisjon, og dette gjelder særlig Erkeengelen Mikael , som både er hovedperson og biperson i flere koptiske skrifter.
På samme måte som mange andre koptiske tekster tilskrives også denne teksten en kjent forfatter, i dette skriftet oppgis Evangelisten Johannes som verkets forfatter. Teksten utgir seg for å være referat fra en samtale mellom Jesus og disiplene på Oljeberget før korsfestelsen, og Jesus «forteller her i detalj om skapelsen av mennesket, djevelens fall fra himmelen, straffene som venter synderne og ikke minst om Guds innsettelse av Mikael som den fremste blant englene og om hans oppgaver.»
Teksten er oversatt til norsk i antologien Koptiske skrifter, 2012.
Lima Duarte
Lima Duarte er en kommune i delstaten Minas Gerais i sørøstregionen av Brasil.
Vanessa Hudgens
Vanessa Anne Hudgens (født 14. desember 1988 i Salinas i California) er en amerikansk sanger og skuespiller. Hun debuterte i 1998 og var med i Hollywood-filmene Thirteen og Thunderbirds før hun ble kjent i 2006 i Disney Channel-filmen, High School Musical. Hudgens begynte også som sanger og lanserte debutalbumet V, i 2006. I 2007 var hun modell for Neutrogena.
Biografi
Hudgens ble født i byen Salinas i Monterey County. Hennes yngre søster, Stella Teodora Hudgens, er også skuespiller. Hennes foreldre er Greg Hudgens og Gina Guangco Hudgens. Vanessa sa om hennes aner: «Jeg er mest filippinsk og amerikansk, men jeg er også spansk, kinesisk og irsk». Hun begynte profesjonell karriere som åtte-åring, og siden da har Hudgens vært med i flere musikalske teater- og lokale produksjoner som Carousel, The Wizard of Oz, The King and I, The Music Man og Cinderella. Etter å ha fått en plass i en reklameproduksjon flyttet hun og familien til Los Angeles.
Den 6. september 2007 ble to stjålne foto av Hudgens, ett av henne i undertøy og ett av henne naken, spredt på internett. En uttalelse fra hennes utgiver hevder at fotoene ble tatt privat og at det var «uheldig» at de ble spredt videre. Hudgens unnskyldte seg senere ved å si at hun var flau over situasjonen og angret seg for å ha tatt disse fotografiene. Dette påvirket Hudgens' rolle i High School Musical 3, hvor de først hadde planer om å sparke henne og sette inn Adrienne Bailon i stedet, men så lot henne beholde rollen likevel.
I mai 2016 måtte Hudgens betale 1000 dollar i erstatning til U.S. Forest Service etter at hun risset sitt og sin kjærestes navn på en stein i Coconino National Forest i Arizona og deretter postet et bilde av dette på Instagram. Beløpet gikk til den frivillige organisasjonen Friends of the Forest.
I mars 2020 publiserte Hudgens en video på Instagram der hun sa at det var «uungåelig» at folk ville dø av koronaviruset og minimerte sykdommens påvirkning og behovet for forebyggende tiltak. «Even if everybody gets it, like yeah, people are going to die which is terrible, but inevitable?» Hun ba senere om unnskyldning for uttalelsene.
Film og TV
Hudgens' karriere begynte da hun tok over for en venn som ikke kunne dra på audition, og hun flyttet deretter til Los Angeles. Hudgens har hatt gjesteroller i serier som Quintuplets, Still Standing, The Brothers Garcia og Zack og Codys søte hotelliv som «Corrie», en klassekamerat av Maddie og London. Hudgens var også med i TV-serien Drake & Josh der hun spilte kjæresten til Drake, Rebecca. Hudgens debuterte i filmen Thirteen der hun spilte «Noel». Hudgens og Zac Efron vant «Beste kjemi» for deres roller i Teen Choice Awards. Vanessa deltok i Disney Channel Games 2006 der hennes laget vant, men hun deltok ikke i Disney Channel Games 2007.
I 2013 hadde hun er sentral rolle i Spring Breakers.
Musikk
Hudgens signerte kontrakt med Hollywood Records som utga debutalbumet hennes V. Den første singelen hennes «Come Back to Me» ble vist på Disney Channel etter verdenspremieren av The Cheetah Girls 2 i slutten av august. Hennes andre musikkvideo «Say OK» ble vist før premieren av Jump In! i april. Hudgens CD Identified, kom ut 1. juli 2008.
Trosse
Trosse er tauverk med diameter over 25 mm bygd opp av bunter av fiber spunnet til garn, tvunnet til liner, snorer og strenger og så slått. Når diameteren er mindre kalles produktet tau. Trosser er i utstrakt bruk til fortøying og sleping av båter og skip.
Opprinnelig ble garn spunnet av naturfibre som manila, sisalhamp, langhamp, stry, bomull, kokos, lindebast eller hestetagl. Seilgarn eller kabelgarn som er relativt tynt, tvinnes til stadig tykkere liner som samles i bunter og tvinnes om sin egen akse. Disse tvunne trådene kalles kordeler og er utgangspunktet for å slå tau og trosser. Repslageren var fagmannen som behersket kunsten å slå (som oftest) tre, fire eller flere kordeler sammen til en trosse. En trosse med tre kordeler, kalles en treslått trosse.
I tillegg til tradisjonell fremstilling hvor trossene blir slått, fremstilles også trosser ved fletting av enkle eller doble kordeler. De vanligste flettingene kalles kryss-, dobbelt-, spiral- og kvadratfletting.
På skip brukes vinsjer, trossespill, pullere og gangspill (capstan) til å håndtere trossene og fortøye trygt. En fortøyningstrosse som går langs skipet kalles spring.
Fibre, styrke og egenskaper
Stor bruddstyrke er viktig for at trossene skal gi trygg fortøyning. De bør ha også en viss elastisitet. De må tåle mekanisk slitasje, vann/fukt, sollys og påvirkning fra olje og kjemikalier helst uten at egenskapene endrer seg dramatisk. Trosser i naturfibre har begrenset bruddstyrke. En 26 mm treslått manilatrosse har en bruddlast på ca. 4 tonn. En tilsvarende trosse av nylonfibre tåler ca. 14 tonn, og økes til 30 tonn om diameteren økes til 36 mm.
Trosser av naturfibre påvirkes av fukt og kan råtne over tid. Her har kunstfibrene et fortrinn. Nylon tåler alkalier, olje og organiske kjemikalier, men tåler ikke syre. Nylon har høy egenvekt og trosser av nylon flyter ikke. Nylonfibre er de sterkeste av de konvensjonelle kunstfibrene, bare nyere komposittfibre (Aramid/HMSF) er sterkere. Nylontrosser har høyest strekkbarhet, en egenskap som både kan være en fordel og en ulempe – alt etter formålet. Polyproylene er den mest brukte syntetfiber i trosser og finnes i tre fiberkvaliteter som kalles splittfiber, mono- og multifilamet.
Mathias Rasmussen
Rasmussen signerte for i august 2013 etter å ha spilt for  i oppveksten. . Han fikk sin første offisielle A-lagskamp i Start-trøya da han ble byttet inn i cupoppgjøret borte mot 24. april 2014.
I en alder av 16 år og 342 dager fikk lyngdølen sin debut i Eliteserien mot Sandnes Ulf 2. november 2014, etter at han kom innpå for Kristoffer Ajer etter 70 minutter. Én måned etter Tippeliga-debuten ble Rasmussen tatt opp i A-lagstroppen til Start da han forlenget kontrakten til ut 2017-sesongen.
19. juli 2016 meldte han overgang til danske. Rasmussen signerte en fireårskontrakt.
Rasmussen er sønn av tidligere -spiller Roger Rasmussen og fetter av Borussia Dortmund-spiller Julian Ryerson.
Frank Hegarty
Francis Anthony Frank Hegarty (født 14. desember 1892 i Londonderry på Irland, død 10. august 1944 i Rugby i England) var en britisk friidrettsutøver som deltok i de olympiske leker 1920 i Antwerpen.
Hegarty vant en olympisk sølvmedalje i friidrett under Sommer-OL 1920 i Antwerpen. Han var med på det britiske laget som kom på andreplass i terrengløp bak Finland. De andre på laget var Alfred Nichols og James Wilson.
Hartford
Hartford er hovedstaden i den amerikanske delstaten Connecticut. Den ligger langs Connecticut River, nær midt i delstaten. I 2000 hadde byen en befolkning på 121 578. Det er den tredje største byen i delstaten, etter Bridgeport og New Haven.
Hartford kalles ofte for verdens forsikringshovedstad på grunn av de mange forsikringsselskapene som har hovedkontor i byen. USAs eldste kontinuerlig utgitt avis, Hartford Courant fra 1764, kommer ut her.
Byens, og Connecticuts, høyeste bygning er skyskraperen City Place ifra 1980 med sine 163 meter.
Fylkesvei 2342
Fylkesvei 2342 går mellom Kolbu og Lena i Østre Toten kommune.
Frem til 2019 hadde veien betegnelsen fylkesvei 76 (Oppland).
Borg videregående skole
Borg videregående skole er en videregående skole som ligger i Sarpsborg kommune, Viken. Skolen tilbyr utdanningsprogrammene helse- og sosialfag, elektrofag, teknologi og industrifag og tekniske byggfag. I tillegg kan man ta allmenn påbygging på skolen.
Borg videregående skole ble startet opp i 1936, den gang som Sarpsborg yrkesskole. I 1976, en god del år senere, ble navnet forandret til Borg videregående skole.
Skolens utdanningstilbud
Bygg- og anleggsteknikk
Elektrofag
Helse- og oppvekstfag
Teknologi og industrifag
Studiespesialisering
Vitenskapsåret 1953
Vitenskapsåret 1953 er en oversikt over hendelser, prisvinnere, fødte og avdøde personer med tilknytning til vitenskap i 1953.
Walter Alfredo Novellino
Walter Alfredo Novellino (født 4. juni 1953 i Montemarano i Italia) er manager i Serie A for Torino FC. Han kom dit fra U.C. Sampdoria. Novellino var selv spiller før han startet trenerkarrieren. Først ledet han Gualdo til opprykk fra Serie C2 til Serie C1. Deretter var han manager i Serie B med Ravenna, etter dette ledet han Venezia til opprykk og spill i Serie A, for første gang i klubbens historie. Novellino startet som trener i Sampdoria i 2003 og ledet laget til femteplass i Serie A i sesongen 2004/2005.
Syrias guvernementer
Syria har fjorten guvernementer (arabisk: muḥāfaẓah). Guvernementene er videre delt inn i seksti distrikter ( minṭaqah), som er videre delt inn i underdistrikter (, nāḥiyah) og landsbyer, som er den laveste administrative enheten.
Guvernementene blir styrt av guvernører (muhafez) som blir foreslått av landets innenriksminister og godkjent av kabinettet.
Anne-Britt Gran
Anne-Britt Gran (født 27. april 1961 i Sandefjord) er professor i kulturpolitikk og kulturforståelse ved Handelshøyskolen BI, Oslo. Hun har vært ansatt på BI siden 1999 og er pr. 2018 leder for forskningssenteret BI Centre for Creative Industries. Hun var med å utvikle bachelorprogrammet i Kultur og ledelse på BI sammen med førsteamanuensis Donatella De Paoli.
Gran er utdannet dr. philos fra Universitetet i Oslo, hvor hun disputerte i 2000 med avhandlingen Hvite løgner/sorte myter – det etniske på moderitetens scene. Hun har tidligere vært tilknyttet Institutt for musikk og teater ved Universitetet i Oslo (1988–2000) og NTNU hvor hun var postdoktor (2004–2007).
Nikolaj Melnitskij
Nikolaj Melnitskij (russisk: Николай Мельницкий; født, død 7. november 1965) var en russisk skytter som deltok i de olympiske leker 1912 i Stockholm.
Melnitskij vant en olympisk sølvmedalje i skyting under OL 1912 i Stockholm. Han var med på det russiske laget som kom på andreplass i lagkonkurransen 30 meter militærpistol bak Sverige. De andre på laget var Amos Kasj, Pavel Vojlosjnikov og Grigorij Pantelejmonov.
Limeira do Oeste
Limeira do Oeste er en kommune i delstaten Minas Gerais i sørøstregionen av Brasil.
Turid Dørumsgaard Varsi
Turid Dørumsgaard Varsi (født 3. juni 1938 i Tinn, Telemark) er en norsk politiker (Ap). Hun ble innvalgt på Stortinget fra Telemark i 1977.
Lesley Stahl
Stahl ble født i Lynn i Massachusetts, og vokste opp i småbyen Swampscott i samme stat. Hun tok en Bachelor of arts ved Wheaton College i Massachusetts i 1963.
Hun begynte som produsent for CBS i 1971 og ble korrespondent i samme selskap fra 1974. Hun ble kjent i USA i forbindelse med sin dekning av Watergate-skandalen. Etter det jobbet hun blant annet som selskapets korrespondent i Det hvite hus i periodene da Jimmy Carter, Ronald Reagan og George H.W. Bush satt som presidenter. Hun har siden 1991 vært programleder og laget reportasjer for aktualitetsprogrammet 60 Minutes.
Hun har utgitt to bøker; Reporting Live, som er omhandler hennes virke som korrespondent i Det hvite hus og Becoming Grandma, som omhandler hennes personlig liv og de endringer hun gjennomgikk da hun ble bestemor.
Oddleif Fagerheim
Oddleif Fagerheim (født 20. september 1911 i Ytre Holmedal, Sogn og Fjordane, død 11. desember 1999) var en norsk politiker (Ap). Han ble innvalgt på Stortinget fra Sogn og Fjordane i 1969. Han var vararepresentant i periodene 1950–1953 og 1958–1961.
Fagerheim var varaordfører i Fjaler i perioden 1966–1967. Han er far til keramikeren Yngvild Fagerheim.
Olympen
Olympen kan referere til:
Gaston Féry
Gaston Féry (født 24. april 1900 i Longwy i Meurthe-et-Moselle, død 29. november 1985) var en fransk friidrettsutøver som deltok i de olympiske leker 1920 i Antwerpen.
Féry vant en olympisk bronsemedalje i friidrett under Sommer-OL 1920 i Antwerpen. Han var med på det franske stafettlaget som kom på tredjeplass på 4 x 400 meter stafett bak Storbritannia og Sør-Afrika. De andre på laget var Georges André, Maurice Delvart og Jean Devaux.
Steve Zahn
Steven James «Steve» Zahn (født 13. november 1967 i Marshall i Minnesota) er en amerikansk komiker og skuespiller fra både filmer og på teaterscenen. Han var medvirkende i den animerte tegnefilmen Lille kylling.
Zahn er en nær venn av skuespillerkollega Tom Everett Scott som han spilte sammen med i filmen That Thing You Do og han var Scotts forlover i bryllupet hans.
Alfred Nichols
Alfred Hubert Nichols (født 28. november 1890, død 1. mai 1952) var en britisk friidrettsutøver som deltok i de olympiske leker 1920 i Antwerpen.
Wilson vant en olympisk sølvmedalje i friidrett under Sommer-OL 1920 i Antwerpen. Han var med på det britiske laget som kom på andreplass i terrengløp bak Finland. De andre på laget var Frank Hegarty og James Wilson. Han kom på åttendeplass på 5000 meter.
Salting
Salting er en gammel metode for konservering av mat hvor salt tilsettes. Det finnes tradisjonelt to metoder å salte maten, tørrsalting og lakesalting. Salt virker konserverende ved at det senker vannaktiviteten i maten. Økningen av salt i vannet i maten vil øke det osmotiske trykket, dette hemmer veksten av mikroorganismer, samt hemmer aktiviteten til enkelte enzymer. I tillegg til sin konserverende effekt vil salt også påvirke fargen i kjøtt, forandre vannbindingsevnen til matvaren og påvirke smaken.
Salting blir brukt til å konservere blant annet kjøttprodukter som spekepølse, og fiskeprodukter som klippfisk.
Tørrsalting
Tørrsalting går ut på å dekke overflaten av matvaren med salt og legge den lagvis i en beholder med rikelig med salt imellom.
Lakesalting
Ved lakesalting blir matvaren enten lagt i en blanding av salt og vann til saltinnholdet i maten blir korrekt eller saltlake blir injisert inn i matvaren. En slik blanding av salt og vann kalles en saltlake.
Det finnes ulike typer salt en kan bruke til salting av matvarer, havsalt, steinsalt, vakuumsalt og lakesalt som har ulikt innhold av mineraler.
Salting er en svært effektiv konserveringsmetode, og mennesker har godt av å spise salt i små mengder. Likevel har myndighetene kommet med et ønske en generell reduksjon i bruken av salt i næringsmiddelbransjen for å forbedre folkehelsen.
Litteratur
Hemmer m.fl. 2001. Næringsmiddellære. Råstoff-, produksjon- og ferdigvarekunnskap. Yrkeslitteratur as. ISBN 9788258404450
Lludd og Lleuelys
Lludd Llaw Eraint er sønn av kong Beli Mawr, og når fortellingen begynner blir han selv konge over England. Det er uklart i hvilken grad han er en historisk eller legendarisk person, mest sannsynlig det siste. I Geoffrey of Monmouths Historia Regum Britanniae omtales han som Lud, sønn av Heli. Som konge må Lludd nedkjempe tre plager som hjemsøker landet. Hans bror Llefelys er konge over Frankrike, og gir ham råd mot plagene. Han må nedkjempe et angrep av coraniaidene med et magisk mikstur laget fra et insekt, fange og begrave en drage, og overvinne en mektisk trollmann med enda mektigere trolldom.
Lludd har trekk fra den keltiske guden Nodens, mens broren Lleuelys kan være bygget på Lugus, på samme måte som den irske guden Lugh.
Den eldste bevarte versjonen av teksten er fra Brut y Brenhinedd-manuskriptet, ca 1250, som innoholder nyskrivninger av deler av Monmouths Historia Regum Britanniae. Teksten er senere kjent i fragment fra Llyfr Gwyn Rhydderch-manuskriptet fra ca 1325 og i sin helhet fra Llyfr coch Hergest-manuskriptet fra ca 1400.
Da Charlotte Guest i 1840-årene utga boken Mabinogion tok hun ikke bare med de fire kjernefortellingene De fire grenene av Mabinogi, men også 8 andre walisiske middelalderfortellinger. Lludd og Lleuelys en av disse åtte.
Carl Dickinson
Carl Matthew Dickinson (født 31. mars 1987) er en engelsk fotballspiller som spiller for den engelske klubben Yeovil Town FC.
Grigorij Pantelejmonov
Grigorij Pantelejmonov (russisk: Григорий Пантелеймонов, født, død 31. oktober 1934) var en russisk skytter som deltok i de olympiske leker 1912 i Stockholm.
Carl Dickinson
Han har tidligere spilt for Derby Countys ungdomsakademi, før han gikk til Stoke Citys akademi i år 2002.
Grigorij Pantelejmonov
Pantelejmonov vant en olympisk sølvmedalje i skyting under OL 1912 i Stockholm. Han var med på det russiske laget som kom på andreplass i lagkonkurransen 30 meter militærpistol bak Sverige. De andre på laget var Amos Kasj, Pavel Vojlosjnikov og Nikolaj Melnitskij.
Carl Dickinson
Dickinson har også spilt for klubbene Víkingur, Blackpool, Leeds United, Barnsley og Portsmouth på utlån mens han var under kontrakt med Stoke City.
Otte Bjelland
Otte Bjelland (født 11. oktober 1969) er en norsk volleyballspiller. I tillegg til å ha spilt på Nyborg Volleyballklubb sitt herrelag i Eliteserien i en årrekke, med 156 kamper per 2001, hadde han på samme tidspunkt spilt 14 landskamper.
Lontra
Lontra er en kommune i delstaten Minas Gerais i sørøstregionen av Brasil.
Berlevåg havnemuseum
Berlevåg Havnemuseum ligger i tettstedet Berlevåg i Finnmark. Museet inngår i Museene for kystkultur og gjenreisning i Finnmark og Kystverkmusea.
Rob Burnett
Rob Burnett (født 8. juli 1962 i North Caldwell, New Jersey) er en amerikansk produsent, regissør og tekstforfatter, best kjent som produksjonsleder for Late Show with David Letterman. Han er også president og administrerende direktør i David Lettermans produksjonsselskap Worldwide Pants Incorporated.
Berlevåg havnemuseum
Museet ligger på østsiden av Berlevågs indre havn i Statens Havnevesens gamle lokaler. Disse lokalene ble bygd opp igjen etter nedbrenningen høsten 1944 av Berlevåg under tyskernes tilbaketrekning, og dokumenterer blant annet 100 års arbeid med havneforholdene på stedet. Museets hovedbygg var den gamle lagerbygningen til havnevesenet.
Hovedbygget
Utstillingene i hovedbygget forteller om ulike aspekter av Berlevågs historie, noe som vises gjennom fotografier og gjenstander.
Rob Burnett
Oppvekst og karriere
Burnett vokste opp i North Caldwell, New Jersey.
Berlevåg havnemuseum
Hovedbygget
Første del handler om havneutbyggingen som har pågått siden 1900-tallet. Det moderne Berlevåg vokste frem fra andre halvdel av 1800-tallet. Det var mye fisk å få, men havna lå værhardt til uten beskyttelse. Etter hvert kom staten på banen, Statens Havnevesen fikk i oppgave å utbedre havna. I løpet av en 100-årsperiode kom fire moloer på plass. For å holde Barentshavet i sjakk, som flere ganger raserte moloene, tok man i bruk tetrapoder (en firebeint betongkonstruksjon) for å beskytte moloene og havna mot bølgekraften.
Andre del viser hvordan andre verdenskrig berørte kommunen. Fra flere tusen stasjonerte soldater fra Nazi-Tyskland, byggingen av kystfort og kanonstillinger i Berlevåg og Kongsfjord, en fangeleir for sovjetiske krigsfanger, til partisanvirksomhet og nedbrenningen av Berlevåg da tyskerne trakk seg tilbake høsten 1944.
Tredje del gir et kort innblikk i de sjøsamiske bosetningene i kommunen, samt handelen med Russland som foregikk frem til den russiske revolusjonen (kjent som pomorhandelen). Museet har blant annet et gammelt russisk gravmerke og russisk valuta.
Rob Burnett
Oppvekst og karriere
Han gikk på West Essex High School
Berlevåg havnemuseum
Hovedbygget
Videre gis et godt innblikk i fiskeriene og havnevirksomheten i kommunen. Her kan man følge utviklingen i fiskeindustrien i fra tørrfisk til filetmaskiner. Museet har også bevart trebåter og fiskeri- og navigasjonsutstyr, samt en egnebu. Her fortelles også om Kjølnes fyr, som har vært viktig. En kort utstilling om forhistoriske spydspisser og steinarter i Finnmark er også del av utstillingen.